
ATSAKYMAI Į KLAUSIMUS

Informuojame, kad CVP IS priemonėmis buvo gautas tiekėjo klausimas pirkime „Ekspozicijų įrengimas“. Perkančioji organizacija teikia atsakymą į tiekėjo pateiktą klausimą:  

	Eil. Nr.
	Klausimai
	Atsakymai

	1.
	Norėjome pasitikslinti ar teisingai supratome, kad pateikti įkainiai su pirminiu pasiūlymų bus ir galutiniai ir jie bus fiksuoti ir nebesikeis sutarties vykdymo metu? O paskui bus vykdomos derybos tarp 4 tiekėjų tik dėl nestandartinių gaminių dėl kurių kiekvienu atveju reikės pateikti atskirus pasiūlymus. 

	Pasiūlyme pateikti įkainiai bus taikomi visu Preliminariosios sutarties galiojimo laikotarpiu. Tačiau Pirkimo dokumentuose, 10 priede, kuriame pateikiamas Preliminariosios sutarties projektas (3.5. ir 3.6. punktai) yra numatyta kokioms sąlygoms esant įkainiai gali būti perskaičiuojami (PVM pasikeitimas, kainų lygio indekso pokyčiai).
Derybos nebus vykdomos – Perkančiajai organizacijai (PO) atsiradus poreikiui įsigyti konkrečius Darbus, Paslaugas, bus vykdomas atnaujintas tiekėjų varžymasis Centrinėje viešųjų pirkimų informacinėje sistemoje, t. y. CVP IS PO pakvies laimėtojus su kuriais bus sudaryta Preliminarioji sutartis (maksimalus laimėtojų skaičius 4) pateikti pasiūlymą konkrečioms Paslaugoms, Darbams, pagal pridedamą kainos pasiūlymo formą ir Architektūrinį projektą. 
Jeigu Architektūriniame projekte bus nurodyta, kad reikės pagaminti standartinį objektą, tarkim Ekspozicinę pakylą, taip kaip nurodyta šio pirkimo techninėje specifikacijoje, Ekspozicinės pakylos gamybos įkainis negalės viršyti jūsų šiam pirkimui pateiktame pasiūlyme nurodyto įkainio už m2. 
Jeigu Architektūriniame projekte šalia standartinių objektų, bus nurodyti nestandartiniai gaminiai, turėsite įvertinti per kiek laiko juos galėsite pagaminti, neviršijant valandinio įkainio dydžio, kurį būsite nurodę teikdami pasiūlymą šiam pirkimui, kurio tikslas sudaryti preliminarias sutartis. Jeigu teiksite pasiūlymą I pirkimo dalyje, turėsite įvertinti ne tik laiką skiriamą objektams pagaminti, bet ir medžiagas. Atkreipiame dėmesį, kad II pirkimo dalyje PO tam tikras medžiagas pateiks pati, jų nereikės įskaičiuoti į konkretaus pasiūlymo kainą, detalesnį aprašymą skaitykite Techninėje specifikacijoje (2 priedas), Pasiūlymo formoje (6 priedas).

